Colluthus
Colluthus Res apud Vicidata repertae: Nativitas: 5. saeculum; Lycopolis Obitus: 6. saeculum; Patria: Imperium Romanum Orientale Colluthus vel Coluthus (Graece Κόλλουθος, Κόλουθος) poeta Graecus fuit, qui sub Anastasio imperatore floruisse in Suda dicitur. In Lycopoli natus est. Poemata eius, quae Suda memorat, i.e. «Calydoniaca» in sex libris (ubi sine dubio de venatu Calydonio agebatur) et «Persica», nobis ignota sunt, sed unum poema, Raptus Helenae (Ἁρπαγὴ Ἑλένης) in 392 versibus, a Bessarione inventum est et ab Aldo editum.